Fondaĵo Joan Miró

La Fondaĵo Joan Miró, ankaŭ nomita "Centre d'Estudis d'Art Contemporani" (Centro de Studado de Nuntempa Arto) de Barcelono, estas privata institucio kies ĉefa aktiveco estas konservado kaj ekspozicio de verkoj de Joan Miró. Tiu projekto estis antaŭe longe studita de la artisto kaj liaj proksimuloj, interalie Joan Prats, kiu mortis en 1970, kaj kies unua ĉambro de ekspozicio havas lian nomon. Tiu institucio ankaŭ disvolvas siajn aktivecojn sur la scenejo de nuntempa arto, tiom en plastikaj artoj kiom en muziko kaj vivantaj artoj. Ĝi estis konstruita en 1975 sub la direktado de Josep Lluís Sert, amiko de Joan Miró, por kiu li konstruis lian atelieron en 1956. La ejo gastiganta la fondaĵon, donita de urbo Barcelono, situas en Montjuïc.

 Ĉefa aktiveco de la Fondaĵo 
Unu el la ĉefaj celoj de tiu institucio estas konservado kaj disvastigado de la verkoj de sia fondinto. La plej granda parto de la kolekto de la muzeo estis senpere donacita de Joan Miró.

Al tiu kolekto estas aldonitaj verkoj de aliaj artistoj (Alexander Calder, Mark Rothko, Marcel Duchamp, Antonio Saura, Fernand Léger, André Masson, Yves Tanguy, Henri Goetz, Max Ernst, Balthus...), ankaŭ akiritaj per donacoj.

Kvankam privata, la Fondaĵo Joan Miró daŭre ricevas helpon de la urbo kaj regiono.

 Aliaj aktivecoj 
 Portempaj ekspozicioj
 Pli eksperimenta spaco rezervita al "juna kreado", ESPAI 13
 La fondaĵo ankaŭ organizas artajn ekspoziciojn el sia kolekto
 Centro de dokumentado je la dispono de la publiko

 Historia monumento 
Historia monumento RI-51-0011537 Bienes de Interés Cultural

 Referencoj 

 Eksteraj ligiloj 

 (, , ) Retejo de Fondaĵo Joan Miró 

 Fonto 

Kategorio:Barcelono
Kategorio:Fondaĵoj
Kategorio:Joan Miró
Kategorio:Historiaj monumentoj en Hispanio